Γιώργος Σιδέρης

Ο Γιώργος Σιδέρης (Άγιος Ιωάννης Ρέντη, 5 Απριλίου 1938)Συλλογικό έργο, Τα χρυσά πόδια, έκδοση αθλητικής εφημ. ΟΜΑΔΑ, Αθήνα 1962, σελ. 40 είναι Έλληνας διεθνής πρώην ποδοσφαιριστής. Γνωστός και με το προσωνύμιο Φόντακας, υπήρξε από τους κορυφαίους του ελληνικού ποδοσφαίρου. Η καταγωγή του είναι από τη Νάξο με πατέρα από την Κόρωνο και μητέρα από τον Δαμαριώνα.Γιώργος Σιδέρης ο Ναξιώτης θρύλος του ελληνικού ποδοσφαίρου

 Σταδιοδρομία 
 Σε συλλογικό επίπεδο 
Ξεκίνησε το ποδόσφαιρο από την ομάδα της γειτονιάς του Απόλλωνος Ρέντη, όπου και υπέγραψε δελτίο για πρώτη φορά. Κατόπιν, μεταπήδησε στον Ατρόμητο ΠειραιώςΣιδέρης, ένας ζωντανός θρύλος του Ολυμπιακού! Συνέντευξη Γιώργου Σιδέρη onsports.gr και το 1959 πήρε μεταγραφή για τον γείτονα Ολυμπιακό.

Το 1969 είχε καταταγεί 17ος στο δημοψήφισμα για τον καλύτερο παίκτη της Ευρώπης, πρώτος είχε ψηφιστεί ο Ιταλός Τζιάνι Ριβέρα. Το 1970 πήγε στην Αντβέρπ στο Βέλγιο, για να ξαναγυρίσει στον Ολυμπιακό τον Ιανουάριο του 1972. Τελευταίος του επίσημος ή φιλικός αγώνας του υπήρξε το ντέρμπι πρωταθλήματος Ολυμπιακός-Παναθηναϊκός 0-0 της 20ης Φεβρουαρίου 1972,Γιώργος Αλεξανδρής-Ηλίας Λέκκας, Η ιστορία του Ολυμπιακού, Εκδόσεις Γ.Χ Αλεξανδρή, Αθήνα 1996, τόμ. Β, σελ. 353-354 και 367 (φιλικοί), 356-357 και 359 (πρωταθλήματος), 361 (κυπέλλου) όπου σχεδόν 34ετής αντικαταστάθηκε στο 55' από τον Γιώτη Παπαδημητρίου.

Το 1962 φόρεσε τη φανέλα της ιταλικής Λανερόσι σε φιλικούς αγώνες μετά από πρόσκληση της ιταλικής ομάδας, ενώ την ίδια χρονιά είχαν δείξει ενδιαφέρον για την απόκτησή του οι Ίντερ, Φιορεντίνα, και Ατλέτικο Μαδρίτης.

Συνολικά με τη φανέλα του Ολυμπιακού (1959-1970, 1972) είχε 285 συμμετοχές και 224 τέρματα σε αγώνες της Α' Εθνικής κατηγορίας, επίδοση που τον καθιστά πρώτο σκόρερ όλων των εποχών για τους "ερυθρόλευκους" και τέταρτο συνολικά στην ιστορία του θεσμού.Σιδέρης δεν ξαναβγήκε..., tvxs.gr

Το 1969, με 35 γκολ αναδείχθηκε 2ος σκόρερ των ευρωπαϊκών εθνικών πρωταθλημάτων και πήρε το "αργυρό παπούτσι".Άλλα σημαντικά γεγονότα σε Ελλάδα και εξωτερικό, Ιστορικό Λεύκωμα 1969, σελ. 162, Καθημερινή (1998)
Είναι ο πρώτος σκόρερ στην ιστορία του ελληνικού Κυπέλλου με 73 γκολ. Ανακτήθηκε 6 Φεβρουαρίου 2020.
Κατά τη διάρκεια της καριέρας του σημείωσε συνολικά 542 τέρματα, εκ των οποίων τουλάχιστον 351
σε επίσημους αγώνες, αριθμοί μεγαλύτεροι από οποιοδήποτε άλλου παίκτη στην ελληνική ποδοσφαιρική ιστορία.

 Στην Εθνική Ελλάδας 
Χρίστηκε διεθνής με την Εθνική Ελλάδας, για την οποία αγωνίστηκε πρώτη φορά στις 3 Δεκεμβρίου 1958 στον εντός έδρας αγώνα εναντίον της Γαλλίας (1-1), για τα προκριματικά του Κυπέλλου Εθνών 1960. Υπήρξε μέλος της ομάδας από το 1958 έως το 1970 επιτυγχάνοντας 14 τέρματα σε 28 συνολικά συμμετοχές, που τον καθιστούν ένατο στη σχετική λίστα με τους σκόρερ όλων των εποχών της Ελλάδας.

Σύμφωνα με ψηφοφορία μεταξύ των Ελλήνων φιλάθλων, που διοργάνωσε το 2010 ο τηλεοπτικός σταθμός ΣΚΑΪ, ο Σιδέρης συγκαταλέγεται στην καλύτερη ενδεκάδα της δεκαετίας του '60.

 Τίτλοι 
 2 Πρωταθλήματα Ελλάδας : 1966, 1967
 5 Κύπελλα Ελλάδας : 1960, 1961, 1963, 1965, 1968
 1 Βαλκανικό Κύπελλο : 1963.

 Ατομικές διακρίσεις 
 Μία (1) φορά 2ος σκόρερ ευρωπαϊκών πρωταθλημάτων (αργυρό παπούτσι): 1969 με 35 τέρματα
 Τρεις (3) φορές 1ος σκόρερ στο Ελληνικό Πρωτάθλημα: 1965, 1967, 1969
 Δύο (2) φορές 2ος σκόρερ στο Ελληνικό Πρωτάθλημα: 1962, 1964.

 Σημειώσεις 

 Παραπομπές 

 Πηγές 
 Η Ιστορία του Ολυμπιακού, Γ.Χ. Αλεξανδρής, Αθήνα 1996
 Θρύλος πορεία μέσα στο χρόνο, Ηλιότροπο, Αθήνα 1997 ISBN 569-584-365-2
 Χρυσός Θρύλος 'Art Press, Εκδοτική Α.Ε., Αθήνα 1997
 Εθνική Ελλάδος πορεία μέσα στο χρόνο, Παπαζήσης, Αθήνα 2001
 Ολυμπιακός ένα αρχείο μια ιστορία Β. Καρδάσης, Μίλητος 1997
 Αλμανάκ'' Περιοδικό Εικόνες, 1991
 Γιώργος Σιδέρης: Ο πιο θρυλικός σκόρερ του Ολυμπιακού sport-retro.gr
 Giorgos Sideris: Olympiacos and Greek Great (Αγγλικά)

 Εξωτερικοί σύνδεσμοι 





Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ατρόμητου Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο